Diari Oficial de la Generalitat Valenciana


Sumari del DOGV 4685, del 05-02-2004 (2004/577)

Informació pública del programa d'actuació aïllada corresponent a l'àrea de repartiment de la parcel·la situada al carrer Nelo el Fariner, cantonada amb el carrer l'Eliana, a Benifaraig.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4685

Data del DOGV
:   05-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/577


Organisme emissor
:   Ajuntament de València

Tipus de document
:   Anunci

Informació pública del programa d'actuació aïllada corresponent a l'àrea de repartiment de la parcel·la situada al carrer Nelo el Fariner, cantonada amb el carrer l'Eliana, a Benifaraig. [2004/S577]
  
L'alcaldia per resolució número U- 8699, de data 18 de desembre de 2003 dictada per Jorge Bellver Casaña, ha disposat:
  
Vista la iniciativa de programa per al desenvolupament de l'actuació aïllada corresponent a l'àrea de repartiment de la parcel·la situada al carrer Nelo el Fariner, cantonada amb el carrer l'Eliana, a Benifaraig, presentada per María Carmen Cerveró de Miquel en nom propi, i la documentació aportada el dia 22 de juliol de 2003; vistos els informes emesos per l'Oficina Tècnica de Gestió del Sòl, pel Servici d'Obres d'Infraestructura i pel Servici de Patrimoni; i de conformitat amb els articles 74, 45 i 46 de la Llei Reguladora de l'Activitat Urbanística, i la delegació conferida per resolució número 2.141 de 25 de juny de 2003.
  
Resolc: sotmetre a informació pública pel termini de 20 dies hàbils mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la remissió prèvia dels avisos previstos en l'article 46.3 de la Llei Reguladora de l'Activitat Urbanística, la proposta de programa d'actuació aïllada presentada, que comprén projecte d'urbanització i projecte de reparcel·lació.
  
Durant este termini podran presentar-se en el Servici de Gestió Urbanística tant al·legacions com alternatives tècniques que pretenguen competir amb l'exposada al públic, i queda prorrogat el termini per 20 dies addicionals si durant els 10 primers dies d'informació pública alguna persona, prestant caució per import de 3.005 euros, es compromet a presentar una alternativa tècnica substancialment distinta a la inicial.
  
Durant els 5 dies següents al venciment del termini d'informació pública, qualsevol persona podrà presentar en l'Oficina de Contractació de l'Ajuntament, proposicions juridicoeconòmiques en plica tancada, i l'acte d'obertura de pliques se celebrarà el dia hàbil següent a la terminació d'este termini, llevat que siga dissabte, en este cas es traslladarà al següent hàbil.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques.
  
D'acord amb l'article 46.4 de la Llei Reguladora de l'Activitat Urbanística, durant tot el procediment podran ser objecte de pública consulta en l'Ajuntament ?avinguda d'Aragón, 4.ª planta, Servici de Gestió Urbanística- les al·legacions i alternatives tècniques que es vagen presentant.